Okresná prokuratúra Spišská Nová Ves 
Elektrárenská 1, 052 01 Spišská Nová Ves 1

Sp. zn. : 2 Pv 950/11/8810	Spišská Nová Ves, 15.11.2013
EEČ : 2-68-743-2013

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátor Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Spišská Nová Ves zo dňa 13.10.2011, spisová značka 2 Pv 950/11/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry Spišská Nová Ves zo dňa 13.10.2011, spisová značka 2 Pv 950/11/8810, bola určená obvinenému skúšobná doba v trvaní 24 mesiacov.
Odôvodnenie:
Uznesením Okresnej prokuratúry v Spišskej Novej Vsi sp. zn. 2Pv 950/11 z 13. 11. 2011 bolo podľa § 216 ods. 1 písm. a), b), c) Trestného poriadku podmienečne zastavené trestné stíhanie vedené proti obvinenému XXXXX pre prečin krádeže podľa § 212 ods. 2 písm. f/ Trestného zákona za skutok spáchaný tak, že 13. 10. 2011 v OD Kaufland v Spišskej Novej Vsi na ulici Doklianskej č. 19 zobral z regálu Sardelové filety v hodnote 1,15 €, za ktoré nezaplatil ku škode spoločnosti Kaufland Slovenská republika, v.o.s., Trnavská cesta 41/A, Bratislava a tohto konania sa dopustil napriek tomu, že bol postihnutý rozhodnutím Mestskej polície v Spišskej Novej Vsi pre priestupok proti majetku podľa § 50 ods. 1 zák. č. 372/1990 Z.z., č. C/2012/03161 z 21. 10. 2010,  pokutou 30,- €. Podľa § 216 ods. 2 Trestného poriadku mu bola určená skúšobná doba v trvaní  dvoch rokov. Uznesenie o podmienečnom zastavení trestného stíhania nadobudlo právoplatnosť 25. 10. 2011. Skúšobná doba teda uplynula 25. 10. 2013. 

Z vyžiadaných správ ako aj z odpisu z registra trestov som zistil, že obvinený XXXXX sa v skúšobnej dobe od 25. 10. 2011 do 25. 10. 2013 nedopustil žiadneho trestného činu ani priestupku.

Podľa § 217 ods. 1 Trestného poriadku, ak obvinený v priebehu skúšobnej doby viedol riadny život,  prokurátor rozhodne, že sa obvinený osvedčil.
 Vzhľadom na to, že obvinený XXXXX splnil podmienky § 217 ods.1 Trestného poriadku, bolo potrebné rozhodnúť tak, ako je to uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Holotňák
prokurátor